
[bookmark: _Toc233188846]1.0      PRAVNE PODLAGE IN KORISTNE POVEZAVE

[bookmark: _Toc233188847]1.1 Pravne podlage

· Direktiva Sveta 2006/112/ES o skupnem sistemu davka na dodano vrednost (Direktiva o DDV); 
· Zakon o davku na dodano vrednost – ZDDV-1;
· Pravilnik o izvajanju Zakona o davku na dodano vrednost – Pravilnik;
· Zakon o finančni upravi - ZFU.

Direktiva o DDV v 11. členu določa, da lahko vsaka država članica obravnava kot enega davčnega zavezanca osebe s sedežem na ozemlju te države članice, ki so kljub temu, da so pravno neodvisne, med seboj finančno, ekonomsko in organizacijsko tesno povezane. 

Možnost obravnave več oseb kot skupine za DDV se v slovenski pravni red prenaša z Zakonom o spremembah in dopolnitvah Zakona o davku na dodano vrednost (ZDDV-1O), uporabljati pa se je začel s 1. 1. 2026.  Tako se davčnim zavezancem, ki so med seboj tesno povezani na načine, predpisane v ZDDV-1, omogoča skupna identifikacija za namene DDV ter se jih s tem razbremeni določenih administrativnih obremenitev. Vse obveznosti in pravice iz naslova DDV za skupino za DDV izpolnjuje en član skupine (predstavnik skupine za DDV), ki ga med seboj izberejo člani, ki sestavljajo skupino za DDV. 


[bookmark: _Toc233188848]1.2 Koristne povezave

· Spletna stran FURS – Davek na dodano vrednost – splošno
· Obrazec DDV-P2s za identifikacijo skupine za DDV ter dodelitve davčne številke in spremembe članov in predstavnika skupine za DDV (Priloga 1 tega podrobnejšega opisa)
· Seznam davčnih zavezancev in evidenca skupin za DDV.


2.0 [bookmark: _Hlk200614918][bookmark: _Toc233188849] OPREDELITEV SKUPINE ZA DDV[footnoteRef:1] [1:  5.a člen ZDDV-1 in četrti do sedmi odstavek 2. člena Pravilnika.] 


Dva ali več davčnih zavezancev, ki imajo sedež v Sloveniji, ali stalna poslovna enota, ki jo ima davčni zavezanec na ozemlju Slovenije, ki so med seboj finančno, ekonomsko in organizacijsko povezani, se lahko štejejo za enega davčnega zavezanca za namene ZDDV-1 kot skupina za DDV. 

Vse tri povezave (finančna, ekonomska in organizacijska) morajo biti izpolnjene kumulativno in morajo obstajati neprekinjeno v celotnem obdobju obstoja skupine za DDV. Član, ki ne izpolnjuje več vseh treh povezav, mora izstopiti iz skupine za DDV oziroma prenehanje članstva nastopi po uradni dolžnosti, ko je ugotovljeno, da pogoji za članstvo v skupini za DDV niso več izpolnjeni. Če vsaj ena izmed povezav ne obstaja več med vsemi člani skupine za DDV, skupina preneha obstajati po prejemu zahtevka predstavnika skupine za DDV oziroma po uradni dolžnosti. 

Pravice in obveznosti iz naslova DDV člani skupine za DDV uresničujejo kot en davčni zavezanec.

Za namene opredelitve skupine za DDV je stalna poslovna enota, ki jo ima davčni zavezanec na ozemlju Slovenije, podružnica podjetja, ustanovljenega v drugi državi članici ali tretji državi, ki je vpisana v sodni register v Sloveniji.


[bookmark: _Hlk205972723][bookmark: _Toc233188850]2.1 Finančna povezava

Finančna povezava med davčnimi zavezanci se nanaša na lastniške deleže glede na udeležbo v osnovnem kapitalu oziroma pridobljene glasovalne pravice, ki se nanašajo na pravico sodelovati pri vseh temeljnih odločitvah glede upravljanja družbe. Finančna povezava obstaja, če ima davčni zavezanec neposredno ali posredno v lasti več kot 50 % kapitala drugega davčnega zavezanca ali več kot 50 % glasovalnih pravic drugega davčnega zavezanca. Finančna povezava obstaja med vsemi davčnimi zavezanci, v katerih ima isti davčni zavezanec neposredno ali posredno v lasti več kot 50 % kapitala ali več kot 50 % glasovalnih pravic.


[bookmark: _Hlk200615039][bookmark: _Toc233188851]2.2 Gospodarska povezava 

Gospodarska povezava obstaja, če davčni zavezanci opravljajo:
a) pretežno istovrstne dejavnosti,
b) dejavnosti, ki so medsebojno odvisne ali se dopolnjujejo ali
c) dejavnosti, ki se v celoti ali delno opravljajo v korist drugih davčnih zavezancev.
Za izpolnjevanje pogojev gospodarske povezave zadostuje že izpolnjevanje enega izmed kriterijev iz a), b) ali c) točke.

Obstoj pogoja gospodarske povezave se presoja glede na vrsto dejavnosti, ki jih ob ustanovitvi skupine za DDV ali ob njihovi naknadni vključitvi v obstoječo skupino za DDV opravljajo do tedaj samostojni davčni zavezanci. 

Šteje se, da davčni zavezanci opravljajo pretežno istovrstne dejavnosti, če opravljajo primarne dejavnosti, ki spadajo v isti oddelek Standardne klasifikacije dejavnosti (označen z dvomestno številčno oznako).

Iz točke b) izhaja možnost obstoja gospodarske povezave med člani skupine za DDV prek medsebojno odvisnih dejavnosti ali dejavnosti, ki se med sabo dopolnjujejo. Dejavnosti, ki so medsebojno odvisne, so gospodarske dejavnosti davčnih zavezancev, pri katerih uspešno opravljanje ene dejavnosti pogojuje ali neposredno vpliva na izvajanje druge. Med davčnimi zavezanci obstaja funkcionalna povezanost, zaradi katere posamezna dejavnost davčnega zavezanca ne more učinkovito delovati brez sodelovanja drugega davčnega zavezanca. 

Primer 1:
Družba A proizvaja komponente, družba B jih sestavlja v končni izdelek. → B je neposredno odvisna od A.

Dejavnosti, ki se medsebojno dopolnjujejo, so sklop povezanih procesov ali nalog, pri katerih se rezultati ene dejavnosti uporabljajo za podporo, izboljšanje ali razširitev učinkov druge dejavnosti, z namenom doseganja skupnega gospodarskega cilja in ustvarjanja sinergijskih koristi. Dejavnosti davčnih zavezancev so povezane tako, da dejavnost enega davčnega zavezanca podpira, izboljšuje ali omogoča opravljanje dejavnosti drugega davčnega zavezanca. 

Primer 2:
Družba A opravlja proizvodnjo, družba B distribucijo, družba C trženje istih izdelkov. → Dejavnosti so med seboj odvisne in se medsebojno dopolnjujejo.

Med družbama A in B obstaja funkcionalna povezanost, saj proizvodnja družbe A nima smisla brez distribucije družbe B, saj izdelki morajo priti do končnih kupcev. Uspešnost trženja družbe C je neposredno odvisna od tega, da družba A proizvaja kakovostne izdelke, ki jih družba B učinkovito dostavi na trg. 

Za izpolnjevanje kriterijev iz b) točke torej med davčnimi zavezanci obstaja funkcionalna in ekonomska povezanost, pri kateri rezultati dejavnosti enega davčnega zavezanca prispevajo k uspešnosti gospodarske dejavnosti drugega davčnega zavezanca ali pa so za namene dejavnosti drugega davčnega zavezanca nujni. Gospodarske dejavnosti davčnih zavezancev so med seboj povezane tako, da opravljanje dejavnosti enega davčnega zavezanca podpira, izboljšuje ali pa omogoča opravljanje dejavnosti drugega davčnega zavezanca. V praksi to pomeni, da posamezni davčni zavezanci izvajajo različne, vendar povezane dejavnosti — na primer proizvodnjo, distribucijo, upravljanje ali trženje — pri čemer so rezultati dejavnosti enega davčnega zavezanca podlaga za učinkovito izvajanje dejavnosti drugih davčnih zavezancev.

Kot določa točka c), lahko posamezni član ali člani za druge člane opravljajo dejavnosti, ki se v celoti ali delno opravljajo v njihovo korist. 

Davčni zavezanec opravlja dejavnosti v korist drugih davčnih zavezancev, kadar blago, storitve ali druge rezultate svojih gospodarskih dejavnosti delno ali v celoti namenja uporabi, podpori ali izboljšanju dejavnosti drugega davčnega zavezanca. Davčni zavezanec svoje storitve, proizvode ali druge aktivnosti namenja drugim davčnim zavezancem, ob tem pa ni pomembno ali gre pri rezultatih dejavnosti tudi za medsebojno odvisnost ali dopolnjevanje dejavnosti drugega zavezanca, kot v primeru točke b).

Opravljanje dejavnosti v korist drugih davčnih zavezancev vključuje na primer:
· zagotavljanje upravljavskih, finančnih, tehničnih, informacijskih, logističnih ali drugih podpornih storitev drugemu davčnemu zavezancu,
· proizvodnjo, distribucijo ali prodajo blaga, ki ga uporabljajo drugi davčni zavezanci.

Primer 3:
Družba A zagotavlja informacijsko podporo družbama B in C, družba B se ukvarja s proizvodno medicinske opreme, družba C pa z oproščenimi zdravstvenimi storitvami. → Dejavnost družbe A se v celoti opravlja v korist družb B in C. 

IT storitve družbe A se v celoti opravljajo v korist družb B in C, saj omogočajo nemoteno proizvodnjo in opravljanje storitev. Rezultat dejavnosti družbe A (IT podpora) je namenjen uporabi in izboljšanju dejavnosti družb B in C. Ni nujno, da obstaja medsebojna odvisnost ali dopolnjevanje kot pri točki b), bistveno je, da dejavnost A koristi drugima družbama. 

S pogojem gospodarske povezave se zagotavlja, da so skupine za DDV oblikovane zaradi dejanskih poslovnih in ekonomskih potreb, ne pa zgolj zaradi davčne optimizacije. Namen tega pogoja je v preprečitvi oblikovanja umetne strukture brez ekonomske vsebine. Če bi davčni zavezanci, ki nimajo nobene poslovne povezave, ustanovili skupino za DDV zgolj zato, da bi se izognili plačilu DDV pri medsebojnih transakcijah, bi šlo za umetno strukturo brez ekonomske vsebine. Po pravilih EU in sodni praksi takšna skupina ni dovoljena.

Primer 4: 
Če družba A in B ustanovita skupino za DDV, vendar med njima ni nobene realne poslovne povezave (npr. družba B ne opravlja nobene dejavnosti v korist družbe A, ni skupnega upravljanja, ni finančne odvisnosti), davčni organ lahko presodi, da gre za umetno strukturo brez ekonomske vsebine. Oblikovanje takšne skupine ni dovoljeno, saj ne izpolnjuje kumulativnih pogojev. 



[bookmark: _Toc233188852]2.3 Organizacijska povezava 

Organizacijska povezava obstaja, če so davčni zavezanci v celoti ali delno pod istim upravljanjem ali če poslujejo po enotni strategiji upravljanja poslovanja. Člani skupine za DDV morajo biti torej med sabo povezani prek istih organov upravljanja ali poslovati na podlagi skupne oziroma enotne strategije upravljanja poslovanja. 

Šteje se, da so davčni zavezanci v celoti ali delno pod istim upravljanjem, če imajo davčni zavezanci vsaj enega skupnega člana upravljanja[footnoteRef:2]. Šteje se, da davčni zavezanci poslujejo po enotni strategiji upravljanja, če davčni zavezanec predpiše strategijo upravljanja, po kateri morajo delovati uprave drugih davčnih zavezancev[footnoteRef:3].  [2:  Šesti odstavek 2. člena Pravilnika.]  [3:  Sedmi odstavek 2. člena Pravilnika.] 


Če davčni zavezanci nimajo skupnega člana poslovodstva, se šteje, da organizacijska povezava obstaja tudi, če obvladujoči davčni zavezanec predpiše strategijo upravljanja, po kateri mora delovati uprava drugih davčnih zavezancev (se je mora poslovodstvo drugih davčnih zavezancev držati pri svojih odločitvah). 

Primer 5:
Družbe A, B in C so ločene pravne osebe, ki imajo skupnega člana upravljanja (npr. enega direktorja ali člana nadzornega sveta). Skupni član sodeluje pri sprejemanju strateških odločitev v družbah A, B in C (npr. usklajuje investicije, razvojne projekte, politiko nabave, ipd.), vendar vsaka družba ohranja svojo lastno upravo in samostojnost pri operativnem vodenju (kadrovanje, operativne naloge). → delno upravljanje

Upravljanje ni popolnoma enotno, saj imajo vse družbe ločene uprave. Obstaja pa delna povezanost, saj skupni član vpliva na usmeritve vseh treh družb (npr. usklajuje investicije, razvojne projekte ali politiko nabave). Skupni član uprave določa politiko investicij in nabave, ki jo morajo upoštevati vse družbe, medtem ko ostale odločitve (npr. kadrovske, operativne) sprejemajo samostojno. 

Primer 6:
Družba A je matična družba, ki določi enotno strategijo digitalizacije poslovanja za vse družbe v skupini (A, B in C). Družbi B in C sta odvisni družbi, ki morata pri sprejemanju svojih odločitev slediti tej strategiji. Uprava družb B in C je samostojna, vendar je zavezana upoštevati smernice, ki jih predpiše družba A. → enotna strategija upravljanja

Upravljanje ni nujno skupno  (ni skupnih članov uprave), vendar obstaja enotna strategija, ki jo morajo upoštevati vse družbe. To pomeni, da se poslovne odločitve v družbah B in C izvajajo skladno z navodili družbe A, kar ustvarja organizacijsko povezanost. Družbi B in C morata vpeljati enake IT rešitve in poročati o napredku v skladu z navodili družbe A.

Ključno je, da finančne, gospodarske in organizacijske povezave niso zgolj začasne (pogoji so izpolnjeni ob ustanovitvi in identifikaciji skupine za DDV), ampak trajajo ves čas obstoja skupine za DDV neprekinjeno.






[bookmark: _Toc233188853]2.4 Ostali pogoji 

Za vključitev v skupino za DDV mora davčni zavezanec izpolnjevati tudi naslednje pogoje[footnoteRef:4]: [4:  Deveti odstavek 137.h člena ZDDV-1.] 

· imeti mora predložene vse obračune DDV, ki jih je bil dolžan predložiti, in plačane vse zapadle obveznosti za DDV;
· ni bil pravnomočno obsojen zaradi storitve kaznivega dejanja ali ni bil kaznovan za hujši davčni prekršek v zvezi z DDV;
· ni v postopku zaradi insolventnosti, postopku sodnega prestrukturiranja zaradi odprave grozeče insolventnosti ali postopku prisilnega prenehanja po zakonu, ki ureja finančno poslovanje, postopke zaradi insolventnosti in prisilno prenehanje.
Davčni zavezanci, ki se pridružijo skupini za DDV, morajo to ureditev uporabljati najmanj v tekočem koledarskem letu in dveh naslednjih koledarskih letih.


3.0 [bookmark: _Toc233188854] PRIDOBITEV DAVČNE ŠTEVILKE IN IDENTIFIKACIJA SKUPINE ZA DDV 

Predstavnik skupine za DDV davčnemu organu v elektronski obliki na obrazcu DDV-P2s (Priloga 1 tega podrobnejšega opisa) predloži prijavo za identifikacijo skupine za DDV in zahtevek za izdajo davčne številke z dokazili o izpolnjevanju pogojev in priloži soglasja vseh davčnih zavezancev, ki se priključujejo skupini[footnoteRef:5]. [5:  Prvi odstavek 78.b člena ZDDV-1.] 


[bookmark: _Hlk205900240][bookmark: _Hlk205900264][bookmark: _Hlk196390647]Obrazec DDV-P2s za prijavo se predloži prek eDavkov kot lastni  dokument (NF-LD), kjer se med tipi prilog izbere tip »Identifikacija/Prenehanje skupine za DDV«[footnoteRef:6]. [6:  Navedeni obrazec se uporabi tudi v primeru vključitve oziroma izključitve posameznega člana ter v primeru zamenjave predstavnika skupine za DDV.
] 


[bookmark: _Hlk214536675]Na obrazcu DDV-P2s mora predstavnik skupine za DDV ustrezno označiti, da gre za zahtevo za izdajo davčne številke in izdajo identifikacijske številke za DDV za namene DDV za skupino za DDV, in pod identifikacijske podatke davčnega zavezanca navesti:
· ime oziroma naziv in naslov skupine za DDV,
· šifro dejavnosti skupine za DDV,
· številko računa pri banki ali hranilnici za skupino za DDV,
· elektronski naslov in telefonske številke,
· ime in priimek odgovorne osebe ter davčno številko odgovorne osebe,
· ime in priimek kontaktne osebe ter davčno in telefonsko številko kontaktne osebe,
· datum predvidenega začetka identifikacije za namene DDV;
in pod podatki članov skupine za DDV:
· ime oziroma naziv,
· naslov, 
· davčno številko,
· datum vstopa v skupino.

Podatki iz prvih treh alinej se določijo po imenu oziroma nazivu, naslovu, šifri dejavnosti in številki računa pri banki ali hranilnici predstavnika skupine za DDV. Ime oziroma naziv skupine se določi tako, da se imenu oziroma nazivu predstavnika skupine za DDV, brez oznake pravnoorganizacijske oblike, doda oznaka »-skupina za DDV«. Predstavnik skupine za DDV navede tudi datum predvidenega začetka identifikacije za DDV skupine za DDV (ta podatek je zgolj informativne narave). Zaradi prehoda iz samostojnih davčnih zavezancev na enega davčnega zavezanca – skupino za DDV se priporoča, da se identifikacija za namene DDV skupine za DDV prične z začetkom davčnega obdobja, tj. koledarskega meseca.  

Na zahtevku se navede tudi ime oziroma naziv, naslov, davčno številko in datum vstopa posameznih članov skupine za DDV. 

Obrazcu DDV-P2s je treba priložiti naslednja dokazila:
· dokazilo o deležu lastništva drugega davčnega zavezanca, če to ni razvidno iz uradnih evidenc, ali dokazilo o deležu glasovalnih pravic v drugem davčnem zavezancu, če to ni razvidno iz uradnih evidenc (npr. pogodba o lastništvu ali delniških deležih, statut ali družbena pogodba za dokazovanje glasovalnih pravic, ipd.);
· pogodbe ali druga dokazila, ki izkazujejo ustrezno opravljanje dejavnosti za izpolnjevanje pogoja gospodarske povezave (npr. pogodba o sodelovanju ali storitvah med člani, interni akt, ki prikazuje medsebojno dopolnjevanje dejavnosti, ipd);
· enotno strategijo upravljanja ali dokazilo, iz katerega so razvidni člani upravnih organov davčnih zavezancev, če to ni razvidno iz javnih evidenc (npr. organigram, interni akt o enotni strategiji upravljanja, ipd.);
· potrdilo iz kazenskih evidenc, iz katerih je razvidno, da davčni zavezanec ni pravnomočno obsojen zaradi storitve kaznivega dejanja v zvezi z DDV (kaznivega dejanja zoper gospodarstvo).

Če so izpolnjeni pogoji za ustanovitev skupine za DDV, se skupini za DDV dodeli nova davčna številka in se skupino za DDV identificira za namene DDV. 

Skupina za DDV postane identificirana za namene DDV z dnem, ki ga določi davčni organ na podlagi zahtevka[footnoteRef:7]. [7:  Osmi odstavek 130. člena Pravilnika.] 



[bookmark: _Toc233188855]3.1 Prenehanje identifikacije davčnim zavezancem, ki se pridružijo skupini za DDV[footnoteRef:8] [8:  Drugi odstavek 78.b člena ZDDV-1.] 


Z dnem identifikacije skupine za DDV prej samostojnim davčnim zavezancem, identificiranim za namene DDV, po uradni dolžnosti preneha identifikacija za namene DDV. Davčni organ bo posameznim davčnim zavezancem po uradni dolžnosti izdal odločbo o prenehanju identifikacije za namene DDV. 

Davčnemu zavezancu, ki se priključi skupini za DDV, preneha veljati samostojna identifikacijska številka za DDV. To pa ne vpliva na izdajo in uporabo številke EORI, ki se še naprej uporablja v skladu z Uredbo (EU) št. 952/2013 Evropskega parlamenta in Sveta o carinskem zakoniku Unije. Vsak član skupine za DDV še naprej uporablja svojo številko EORI. Številka EORI je enaka veljavni davčni številki vsakega člana (ta ostaja veljavna tudi za druge davke) s predpono SI. Za namene izvajanja carinskih formalnosti tako člani skupine v carinski deklaraciji navedejo številko EORI vsakega posameznega člana, ne glede na njihovo vključitev v skupino za DDV. 

Davčni zavezanec, ki mu preneha samostojna identifikacija za namene DDV, predloži obračun DDV v rokih in na način, ki je določen za primer prenehanja identifikacije za namene DDV[footnoteRef:9]. Zanj  obstaja obveznost obračuna DDV od vsega prometa, ki ga je opravil do dneva prenehanja identifikacije za namene DDV, ne pa od zalog blaga, za katere je uveljavil odbitek DDV, če bodo zaloge prenesene na skupino za DDV. Zaradi pridružitve skupini za DDV davčnemu zavezancu ni treba izvesti popravka odbitka DDV od osnovnih sredstev[footnoteRef:10].  [9:  Peti odstavek 88. člena ZDDV-1.]  [10:  Štirinajsti odstavek 111. člena Pravilnika] 


Davčnemu zavezancu, kateremu preneha identifikacija za namene DDV med koledarskim letom in je v tem koledarskem letu ugotavljal začasni odbitni delež, mora na dan pred prenehanjem ugotoviti dejanski odbitni delež. Razlike med dejanskim in začasnim odbitnim deležem vključi  v obračun DDV za davčno obdobje, v katerem mu je prenehala identifikacija za namene DDV[footnoteRef:11].   [11:  Deveti odstavek 105. člena Pravilnika.] 



4.0 [bookmark: _Toc233188856]PRAVILA ZA SKUPINO ZA DDV

[bookmark: _Toc233188857]4.1 Predstavnik skupine za DDV in člani skupine za DDV

Davčni zavezanec je lahko hkrati član samo ene skupine za DDV, zato mora v primeru, če se želi pridružiti drugi skupini za DDV, iz skupine za DDV, katere član je, obvezno izstopiti.

Skupina za DDV med svojimi člani imenuje predstavnika skupine za DDV, ki je odgovoren za izpolnjevanje obveznosti skupine za DDV. Njemu se osebno, po elektronski poti v skladu z zakonom, ki ureja davčni postopek, vročajo odločbe, sklepi in drugi dokumenti.

Transakcije med člani skupine za DDV niso predmet DDV. Računi, ki so izdani med člani skupine za DDV, se ne štejejo za račune, izdane za namene DDV. Če član skupine za DDV dobavi blago ali opravi storitev osebi, ki ni član te skupine za DDV, se šteje, da blago dobavi ali storitev opravi skupina za DDV. Če članu skupine za DDV blago dobavi ali storitev opravi oseba, ki ni član te skupine za DDV, se šteje, da je bilo blago dobavljeno ali storitev opravljena skupini za DDV.

Transakcije med članom skupine za DDV, ki ima sedež v Sloveniji in stalno poslovno enoto tega davčnega zavezanca v drugi državi članici ali tretji državi, so predmet DDV. Prav tako velja tudi obratno – transakcije med stalno poslovno enoto davčnega zavezanca, ki jo ima ta v Sloveniji in je članica skupine za DDV in sedežem davčnega zavezanca v drugi državi članici ali tretji državi, so predmet DDV. 

Člani skupine za DDV v transakcijah z osebami, ki niso člani te skupine, za namene DDV uporabljajo identifikacijsko številko za DDV skupine za DDV. 


[bookmark: _Toc233188858]4.2 Odbitek DDV in odbitni delež

Glede pravice do odbitka DDV in ugotavljanja odbitnega deleža se pri skupini za DDV uporabljajo splošne določbe ZDDV-1 in Pravilnika.

ZDDV-1 določa[footnoteRef:12], da davčni zavezanec za blago in storitev, ki jih potrebuje tako za transakcije, pri katerih DDV lahko odbije, kot za transakcije, pri katerih DDV ne sme odbiti, lahko odbije samo tak delež DDV, ki se pripiše prvim transakcijam. Ta delež se določi za vse transakcije, ki jih opravi davčni zavezanec. Ne glede na prejšnji stavek, se pri določitvi odbitnega deleža skupine za DDV ne upoštevajo transakcije med člani skupine za DDV[footnoteRef:13]. [12:  Prvi odstavek 65. člena ZDDV-1.]  [13:  Sedmi odstavek 137.h člena ZDDV-1.] 


Praviloma davčni zavezanec odbija DDV po dejanskih podatkih, če v svojem knjigovodstvu ali zunajknjigovodski evidenci zagotovi podatke o celotnem zaračunanem DDV (na prejetih računih in ob uvozu) in znesku DDV, za katerega se prizna pravica do odbitka. Če teh podatkov ne more zagotoviti, lahko določi znesek DDV, ki ga sme uporabiti, z uporabo odbitnega deleža za celotno dejavnost, kar v primeru skupine za DDV pomeni, da se odbitni delež ugotavlja za vse dejavnosti vseh članov skupaj.   

Davčni zavezanec lahko določi odbitni delež ločeno za vsako področje svoje dejavnosti, če vodi ločeno knjigovodstvo za vsako področje dejavnosti[footnoteRef:14]. Podrobnejše določbe glede odbitnega deleža so določene v Pravilniku[footnoteRef:15]. Kot eno izmed možnosti Pravilnik določa, da davčni zavezanec lahko določi znesek DDV, ki ga sme odbiti, z uporabo več odbitnih deležev, ločeno za vsako področje svoje dejavnosti. Področje dejavnosti pomeni katero koli raven dejavnosti davčnega zavezanca po standardni klasifikaciji dejavnosti ali organizacijsko enoto davčnega zavezanca (kot npr. dislociran obrat, poslovna enota ipd.) [14:  Sedmi odstavek 65. člena ZDDV-1.]  [15:  105. člen Pravilnika.] 


V skladu z navedenim se lahko odbitni delež skupine za DDV določi z uporabo odbitnega deleža za celotno skupino za DDV. Če se skupina za DDV odloči za uporabo več odbitnih deležev, se lahko le ti določijo na ravni posameznega člana skupine za DDV, ki se v skladu s Pravilnikom[footnoteRef:16] lahko šteje za organizacijsko enoto davčnega zavezanca - skupine za DDV.  [16: Tretja alineja prvega odstavka 105. člena Pravilnika.] 


Skupina za DDV ob identifikaciji za namene DDV določi začasni odbitni delež za tekoče koledarsko leto in ga uporablja od dneva identifikacije za namene DDV dalje. Ker gre za novega davčnega zavezanca, skupina za DDV preteklih transakcij ni imela, zato začasni odbitni delež določi na podlagi predvidenih transakcij. Področje dejavnosti se vodi na nivoju celotne skupine za DDV, lahko pa področje dejavnosti pri skupini za DDV predstavlja tudi posamezni član skupine za DDV. Navedeno velja tudi v primeru, kjer posamezni člani skupine za DDV opravljajo isto vrsto dejavnosti.

Pri presoji, ali so posamezne transakcije obdavčene z DDV, oproščene DDV ali niso predmet DDV, je treba izhajati iz dejavnosti in transakcij skupine za DDV kot enotnega davčnega zavezanca, in ne iz dejavnosti ali statusa posameznega člana skupine za DDV, tudi v primeru, ko se odbitni delež skupine za DDV določa z uporabo več odbitnih deležev, ločeno po posameznih področjih dejavnosti oziroma na ravni posameznega člana skupine za DDV.

Skupina za DDV mora zato identificirati vse izhodne transakcije skupine za DDV (obdavčene, oproščene in transakcije, ki niso predmet DDV) ter dejavnost skupine za DDV ovrednotiti z vidika njene dejanske funkcionalne in ekonomske narave. 

Ker je skupina za DDV en davčni zavezanec, se pravica do odbitka DDV od vstopnih transakcij presoja za skupino za DDV kot celoto. Skupina za DDV se lahko odloči, ali bo pravico do odbitka uveljavljala z uporabo enotnega odbitnega deleža za celotno skupino ali z uporabo več odbitnih deležev, če je tak pristop objektivno upravičen (npr. po dejavnostih ali po poslovnih segmentih – posameznih članih skupine za DDV). 

Iz navedenega izhaja, da pri presoji pravice do odbitka DDV ni mogoče izhajati iz dejavnosti ali statusa posameznega člana skupine za DDV. Tudi, če posamezen član skupine za DDV opravlja izključno oproščene transakcije ali transakcije, ki niso predmet DDV, to samo po sebi ni odločilno, če skupina za DDV kot celota opravlja tudi obdavčene transakcije.

Če posamezni član skupine za DDV opravlja izključno dobave drugim članom skupine za DDV in so te dobave zaradi obstoja skupine za DDV izven področja DDV, te notranje transakcije nimajo neposrednega vpliva na pravico do odbitka DDV. Posamezni član namreč za namene DDV ne obstaja več kot ločen davčni zavezanec, njegovi stroški pa se štejejo za stroške skupine za DDV. Ti stroški se pri določanju pravice do odbitka DDV presojajo glede na dejanske dejavnosti in izhodne transakcije skupine za DDV kot celote ter se lahko neposredno pripišejo obdavčenim ali oproščenim dejavnostim skupine ali pa se obravnavajo kot splošni stroški skupine za DDV, če neposredna pripisljivost ni mogoča.

V skladu s sodno prakso Sodišča EU mora neposredna in takojšnja povezava med določeno vstopno transakcijo in eno ali več izstopnimi transakcijami, ki dajejo pravico do odbitka DDV, načeloma obstajati zato, da se davčnemu zavezancu prizna pravica do odbitka DDV in da se določi obseg take pravice. Pravica do odbitka DDV, obračunanega na pridobitev blaga ali storitev, je pogojena s tem, da so stroški za njihovo pridobitev sestavni del cene obdavčenih izstopnih transakcij, pri katerih je DDV odbiten. Pravica do odbitka DDV se davčnemu zavezancu tako prizna tudi, če ni neposredne in takojšnje povezave med vstopno transakcijo in eno ali več izstopnimi transakcijami, ki dajejo pravico do odbitka DDV, kadar so stroški zadevnih storitev del njegovih splošnih stroškov, in so kot taki sestavni del cene blaga ali storitev, ki jih zagotavlja. Taki stroški imajo namreč neposredno in takojšnjo povezavo s celotno gospodarsko dejavnostjo davčnega zavezanca.

V zvezi s tem je Sodišče EU poudarilo pomembno procesno pravilo, da pravo EU ne določa konkretne metode delitve vstopnega DDV med gospodarsko in negospodarsko dejavnostjo. Davčni zavezanec mora uporabiti metodo, ki objektivno odraža dejansko uporabo stroškov in spoštuje načelo davčne nevtralnosti ter da se zagotovi odbitek DDV le v tistem delu, ki se lahko pripiše obdavčenim izhodnim transakcijam. 



[bookmark: _Toc233188859]4.3 Obračun DDV in davčno obdobje ter evidenci obračunanega in odbitka DDV

Davčno obdobje za skupino za DDV je koledarski mesec[footnoteRef:17]. Glede rokov predložitve obračuna DDV veljajo splošne določbe ZDDV-1 in Pravilnika. [17:  Deseti odstavek 89. člena ZDDV-1.] 


Predstavnik skupine za DDV mora mesečno predlagati obračune DDV in evidenci obračunanega DDV in odbitka DDV[footnoteRef:18]. Če bosta evidenci predloženi vsaj tri delovne dni pred potekom roka za predložitev obračuna DDV, bo davčni organ sestavil predizpolnjen obračun DDV[footnoteRef:19]. [18:  85.b člen ZDDV-1; več gradiv je pod razdelkom Evidence obračunanega DDV in odbitka DDV]  [19:  88.d člen ZDDV-1.] 


Poleg tega mora predstavnik skupine za DDV predlagati tudi druge obrazce, npr.:
· če skupina za DDV opravlja transakcije znotraj Unije in je dolžna predložiti rekapitulacijsko poročilo (obrazec RP-O)[footnoteRef:20],  [20:  90. člen ZDDV-1.] 

· če skupina za DDV opravlja dobave blaga ali storitev, za katere je prejemnik plačnik DDV, mora predstavnik skupine za DDV sestaviti poročilo o teh dobavah (obrazec PD-O)[footnoteRef:21]. [21:  76.a člen ZDDV-1.] 

Na vseh vlogah, obrazcih (npr. obrazcu RP-O, obrazcu PD-O) in obračunu DDV se navede identifikacijska številka za namene DDV skupine za DDV.

Če torej npr. član skupine za DDV v okviru skupine za DDV opravlja čezmejne transakcije, ki se poročajo v rekapitulacijskem poročilu, se mora izkazati z identifikacijsko število za namene DDV skupine za DDV, pod to identifikacijsko številko za DDV se tudi poroča v RP-O.


[bookmark: _Toc233188860]4.3.1 Popravki napak iz preteklih obdobij

Popravki napak iz preteklih obdobij, ki bodo ugotovljeni po identifikaciji skupine za DDV in se bodo nanašali na posameznega člana skupine za DDV za obdobje pred članstvom v skupini za DDV, se poročajo v tekočem obračunu DDV (in evidencah DDV) skupine za DDV. Navedeno ne velja za popravke odbitka DDV, ki izhajajo iz razlik med končnim in začasnim odbitnim deležem posameznega člana pred prenehanjem identifikacije za namene DDV posameznega člana (glej točko 3.1).




[bookmark: _Toc233188861]4.4 Knjigovodstvo - izdaja računov in hramba ter vodenje evidenc

Za predstavnika skupine za DDV je določena obveznost hrambe evidenc, ki so podlaga za obračun DDV. Tudi po prenehanju identifikacije skupine za namene DDV, mora predstavnik skupine za DDV hraniti evidence, ki so podlaga za obračun DDV, na način in v predpisanih rokih ter davčnemu organu omogočiti izvajanje davčnega nadzora glede pravilnosti davčnega obračuna. Predhodni predstavnik skupine za DDV novemu predstavniku zagotovi prenos vseh evidenc, ki so podlaga za obračun DDV[footnoteRef:22]. [22:  Osmi odstavek 86. člena ZDDV-1.] 


Davčni zavezanec, identificiran za namene DDV, izda račun s podatki po 82. členu ZDDV-1, ob izpolnjevanju pogojev za izdajo poenostavljenega računa pa lahko izda poenostavljeni račun s podatki po 83. členu ZDDV-1.

Podatki na računu – skupina za DDV opravi dobavo blaga/storitev:

Na izdanem računu mora posamezni član skupine za DDV, poleg vseh ostalih obveznih podatkov, pod identifikacijske podatke dobavitelja navesti:
· ime oziroma naziv in naslov skupine za DDV,
· identifikacijsko številko za DDV skupine za DDV in
· svoje ime oziroma naziv in naslov ter navedbo »član skupine za DDV«[footnoteRef:23].  [23:  Osmi odstavek 138. člena Pravilnika.] 


V skladu s 35. členom Zakona o davčnem postopku - ZDavP-2 je treba navesti tudi davčno številko člana, ki je opravil dobavo.

Primer:
Y – skupina za DDV
Nova ulica 5, 1000 Ljubljana  
SI87654321

X d.o.o član skupine za DDV
Novo naselje 3, 1000 Ljubljana  
DŠ 12345678 

Podatki na računu – skupina za DDV je prejemnik dobave blaga/storitev:

Če članu skupine za DDV blago dobavi ali storitev opravi oseba, ki ni član te skupine za DDV, se šteje, da je bilo blago dobavljeno ali storitev opravljena skupini za DDV[footnoteRef:24]. [24:  Peti odstavek 137.h člena ZDDV-1] 


Podatki kupca se navedejo enako kot v zgornjem primeru, s tem, da navedba davčne številke člana skupine za DDV ni obvezna. Identifikacijska številka za DDV skupine za DDV - kupca je po DDV zakonodaji sicer obvezna le, če je prejemnik plačnik DDV, vendar se priporoča navajanje identifikacijske številke kupca tudi v ostalih primerih. Podatki o članu skupine za DDV niso obvezni podatki po DDV zakonodaji, se pa navajajo v skladu z računovodskimi in drugimi predpisi. 


Račun, ki bi poleg vseh ostalih obveznih podatkov po ZDDV-1 vseboval samo ime in naslov posameznega člana skupine za DDV, ne pa tudi imena in naslova skupine za DDV, ni ustrezen. Navedeno je zelo pomembno tudi z vidika pravilnega evidentiranja v evidenci obračunanega DDV (glej odgovor na vprašanje 1 in 2). 

[bookmark: _Hlk191642036][bookmark: _Hlk227747920]Več o izdaji računa je pojasnjeno v podrobnejšem opisu Računi, 


[bookmark: _Toc233188862]4.5 Plačilo in vračilo DDV

Glede rokov za plačilo in vračilo po obračunu DDV veljajo splošne določbe ZDDV-1 in Pravilnika.

Člani skupine za DDV so solidarno odgovorni za plačilo DDV, ki izhaja iz njihovega članstva v skupini za DDV, torej za celotni dolg skupine za DDV.[footnoteRef:25] Navedeno pomeni, da bodo vsi člani skupine za DDV, v primeru neplačila, po zapadlosti terjatve prejeli opomin v višini celotne neporavnane obveznosti. V kolikor obveznost  po opominu ne bo plačana, bo lahko davčni organ zoper vse člane skupine za DDV začel postopek davčne izvršbe. [25:  Prvi odstavek 137.k člena ZDDV-1.] 


Če obračun skupine za DDV izkazuje presežek, se vračilo DDV izvrši predstavniku skupine za DDV[footnoteRef:26]. Če je članom skupine za DDV potekel rok za plačilo drugih davkov, se presežek skupine za DDV vrne po poplačilu davčnega dolga posameznih članov skupine za DDV[footnoteRef:27].  [26:  Drugi odstavek 137.k člena ZDDV-1.]  [27:  Četrti odstavek 73. člena ZDDV-1 in 113.a člen Pravilnika.] 




5.0 [bookmark: _Toc233188863] VKLJUČITEV/IZKLJUČITEV ČLANOV IZ SKUPINE ZA DDV TER ZAMENJAVA PREDSTAVNIKA 


[bookmark: _Toc233188864]5.1 Vključitev člana
Nov član se lahko v skupino za DDV vključi na podlagi zahtevka predstavnika skupine za DDV. Zahtevku mora biti priloženo tudi soglasje novega davčnega zavezanca, ki se priključuje skupini za DDV in soglasja vseh obstoječih članov skupine za DDV.[footnoteRef:28] [28:  Prvi odstavek 137.j člena ZDDV-1.] 


Predstavnik skupine za DDV zahtevo za vključitev novega člana sporoči na obrazcu DDV-P2s (Priloga 1 tega podrobnejšega opisa), kjer ustrezno označi, da gre za »priključitev/izključitev članov« in izpolni razdelek II. »Člani skupine za DDV – priključitev/izključitev« in razdelek IV. »Priloge«.

Posamezni davčni zavezanec, ki se želi vključiti v skupino za DDV, mora izpolnjevati pogoje, pojasnjene v točkah 2.1 – 2.4 tega podrobnejšega opisa. Davčni zavezanec postane član skupine za DDV z dnem, ki ga določi davčni organ[footnoteRef:29]. Davčni zavezanec, ki se pridruži skupini za DDV, uporablja to ureditev najmanj v tekočem koledarskem letu in dveh naslednjih koledarskih letih. [29:  Prvi odstavek 132.a člena Pravilnika.] 


Glede prenehanja identifikacije za namene DDV davčnih zavezancev, ki se pridružijo skupini za DDV, je pojasnjeno v poglavju 3.1 tega podrobnejšega opisa. 

 
[bookmark: _Toc233188865]5.2 Izključitev člana skupine za DDV

Davčni organ izključi člana iz skupine za DDV[footnoteRef:30]:  [30:  Drugi odstavek 137.j člena ZDDV-1.] 

· po uradni dolžnosti, če ne izpolnjuje več pogojev, navedenih v točkah 2.1 do 2.4. tega podrobnejšega opisa
· na podlagi vloge predstavnika skupine za DDV in s soglasjem člana, ki se izključuje iz skupine za DDV. 
[bookmark: _Hlk167968855]
Če član skupine za DDV ne izpolnjuje več pogojev za članstvo v skupini za DDV, mora predstavnik skupine za DDV o tem obvestiti davčni organ v osmih dneh od dneva nastanka spremembe.[footnoteRef:31] Predstavnik skupine za DDV zahtevek za izključitev novega člana sporoči na obrazcu DDV-P2s (Priloga 1 tega podrobnejšega opisa), kjer ustrezno označi, da gre za »priključitev/izključitev članov« in izpolni razdelek II. »Člani skupine za DDV – priključitev/izključitev« in razdelek IV. »Priloge«. [31:  Tretji odstavek 137.j člena ZDDV-1. ] 


Članu skupine za DDV preneha članstvo v skupini za DDV z dnem, ki ga določi davčni organ na podlagi vloge predstavnika skupine za DDV ali po uradni dolžnosti[footnoteRef:32]. [32:  Drugi odstavek 132.a člena Pravilnika.] 


Skupina za DDV obračuna DDV od tistih zalog blaga, za katere je uveljavila odbitek DDV, ki jih bo prevzel član, ki izstopi iz skupine za DDV[footnoteRef:33]. Ne glede na prejšnji stavek skupina za DDV ne obračuna DDV od tistih zalog blaga, za katere je uveljavila odbitek DDV, ki jih bo prevzel član, ki se z dnem izstopa iz skupine za DDV identificira za namene DDV[footnoteRef:34]. [33:  Trinajsti odstavek 132. člena Pravilnika.]  [34:  Štirinajsti odstavek 132. člena Pravilnika.] 


Član skupine za DDV, ki izstopi iz skupine za DDV, mora za obdobje po spremembi popraviti odbitek od osnovnih sredstev, za katera obdobje popravka še ni poteklo. Popravek odbitka izvede v celoti za preostalo obdobje popravka. Popravek odbitka DDV se vključi v obračun DDV skupine za DDV za davčno obdobje, v katerem je član skupine za DDV izstopil iz te skupine. Ne glede na prejšnji stavek član skupine za DDV, ki izstopi iz skupine za DDV, ne izvede popravka odbitka od osnovnih sredstev, če se z dnem izstopa identificira za namene DDV[footnoteRef:35]. [35:  Sedemnajsti in osemnajsti odstavek 111. člena Pravilnika.] 



[bookmark: _Hlk233184437][bookmark: _Toc233188866]5.3 Zamenjava predstavnika skupine za DDV

Če predstavnik skupine za DDV preneha obstajati ali izstopi iz skupine za DDV, člani skupine za DDV med seboj imenujejo novega predstavnika najkasneje v roku 3 delovnih dni od dneva izstopa predstavnika iz skupine za DDV ali izbrisa predstavnika iz ustreznega registra.[footnoteRef:36] [36:  Peti odstavek 137.j člena ZDDV-1.] 


Stari predstavnik na obrazcu DDV-P2s (Priloga 1 tega podrobnejšega opisa) ustrezno označi, da je prišlo do zamenjave predstavnika skupine za DDV in izpolni še polja v razdelku I. »Splošni podatki«, razdelku III. »Nov predstavnik« in razdelku IV. »Priloge«.


6.0 [bookmark: _Toc233188867]PRENEHANJE IDENTIFIKACIJE ZA NAMENE DDV SKUPINE ZA DDV[footnoteRef:37] [37:  Drugi do četrti odstavek 80. člena ZDDV-1.] 


Davčni organ odloči o prenehanju identifikacije za namene DDV skupine za DDV po prejemu zahtevka predstavnika skupine za DDV za prenehanje identifikacije za namene DDV oziroma po uradni dolžnosti, če:
· niso več izpolnjeni pogoji iz 2.1 do 2.4 poglavja tega podrobnejšega opisa,
· predstavnik izstopi iz skupine za DDV, nov predstavnik pa ni imenovan,
· vsi člani skupine za DDV prenehajo obstajati, ali
· predstavnik skupine za DDV ne izpolnjuje obveznosti po ZDDV-1. Šteje se, da predstavnik skupine za DDV ne izpolnjuje obveznosti po ZDDV-1, če ne odda obračuna DDV v rokih, ki so določeni z ZDDV-1, ali ne plača obveznosti iz naslova DDV do dneva zapadlosti.

Predstavnik skupine za DDV zahtevek za prenehanje identifikacije za namene DDV predloži v elektronski obliki prek sistema eDavki, in sicer na obrazcu DDV-DeDDV.

Skupini za DDV preneha identifikacija za namene DDV z dnem, ki ga določi davčni organ na podlagi zahtevka predstavnika skupine za DDV za prenehanje identifikacije za namene DDV ali po uradni dolžnosti[footnoteRef:38]. Davčni organ odločbo o prenehanju identifikacije skupine za DDV vroči vsem članom skupine za DDV[footnoteRef:39]. [38:  Deseti odstavek 132. člena Pravilnika.]  [39:  Tretji odstavek 80. člena ZDDV-1.] 


Na dan pred prenehanjem identifikacije za namene DDV skupina za DDV obračuna DDV od vsega prometa, ki ga je opravila do dneva prenehanja identifikacije za namene DDV, in od zalog blaga, za katere je uveljavila odbitek DDV[footnoteRef:40]. [40:  Enajsti odstavek 132. člena Pravilnika.] 


Skupina za DDV ne obračuna DDV od tistih zalog blaga, za katere je uveljavila odbitek DDV, ki jih bo prevzel član, ki se z dnem izstopa iz skupine za DDV identificira za namene DDV[footnoteRef:41]. [41:  Dvanajsti odstavek 132. člena Pravilnika.] 


Na dan pred prenehanjem identifikacije za namene DDV mora skupina za DDV za obdobje po spremembi popraviti odbitek DDV od osnovnih sredstev, za katera obdobje popravka še ni poteklo. Popravek odbitka izvede v celoti za preostalo obdobje popravka[footnoteRef:42]. [42:  Petnajsti odstavek 111. člena Pravilnika.] 


Skupina za DDV ne popravi odbitka DDV od tistih osnovnih sredstev, ki jih bo uporabljal davčni zavezanec, ki je bil član skupine za DDV in se z izstopom iz skupine za DDV ali s prenehanjem skupine za DDV, identificira za namene DDV[footnoteRef:43]. [43:  Šestnajsti odstavek 111. člena Pravilnika.] 


Če skupini za DDV preneha identifikacija za namene DDV med koledarskim letom in je v tem letu ugotavljala začasni odbitni delež, mora na dan pred prenehanjem ugotoviti dejanski odbitni delež. Razlike med dejanskim in začasnim odbitnim deležem vključi v obračun DDV za davčno obdobje, v katerem je skupini za DDV prenehala identifikacija za namene DDV. 

Član skupine za DDV, ki se bo po prenehanju skupine za DDV, identificiral za namene DDV in bo v tekočem letu izračunaval odbitni delež, le - tega določi na podlagi podatkov o predvidenih transakcijah.[footnoteRef:44]Davčni zavezanec začasni odbitni delež za tekoče koledarsko leto določi ob identifikaciji za namene DDV in ga uporablja od dneva identifikacije za namene DDV dalje. Davčni zavezanec se lahko odloči tudi za uporabo več odbitnih deležev po področjih dejavnosti, če vodi ločeno knjigovodstvo za vsako področje svoje dejavnosti.  [44:  Peti odstavek 65. člena ZDDV-1.] 




7.0 [bookmark: _Toc233188868]EVIDENCA SKUPIN ZA DDV

Davčni organ vodi evidenco skupin za DDV, ki vsebuje identifikacijsko številko za DDV skupine za DDV, ime oziroma naziv ter naslov skupine za DDV in imena oziroma nazive, naslove, davčne številke ter datume vstopa posameznih članov v skupino za DDV in izstopa iz nje.[footnoteRef:45]  [45:  137.i člen ZDDV-1 in petnajsti odstavek 129. člena Pravilnika. ] 


Davčni organ v skladu z zakonom, ki ureja davčni postopek, na svoji spletni strani med drugim objavlja podatke iz evidence skupin za DDV, ki so potrebni za preverjanje identifikacije za namene DDV.[footnoteRef:46] Evidenca skupin za DDV je bo dostopna na naslednji povezavi. [46:  Točka d) tretjega odstavka 79. člena ZDDV-1.] 







[bookmark: _Toc233188869]8.0    VPRAŠANJA IN ODGOVORI


[bookmark: _Toc233188870]8.1  Katere transakcije evidentira skupina za DDV v evidenci obračunanega DDV in odbitka DDV? (24. 6. 2026)

V evidenco obračunanega DDV skupine za DDV se evidentirajo izdani računi drugim davčnim zavezancem, ki niso člani skupine za DDV, v evidenco odbitka DDV pa prejeti računi drugih davčnih zavezancev, ki niso člani skupine za DDV. Pri obeh evidencah se lahko v opombah navedejo podatki posameznega člana skupine za DDV. 

Ker transakcije med člani skupine za DDV niso predmet DDV, se morebitne listine, izdane za dobave, opravljene med člani skupine za DDV, ne evidentirajo v DDV evidencah (tudi ne vključujejo v obračun DDV). 

Evidentirajo pa se transakcije med članom skupine za DDV v Sloveniji in njegovim sedežem ali stalno poslovno enoto v drugi državi, saj so te transakcije predmet DDV (osmi odstavek 137.h člena ZDDV-1). 

Za transakcijo, ki jo član skupine za DDV v Sloveniji opravi sedežu ali njegovi stalni poslovni enoti v drugi državi, račun izda skupina za DDV. Za transakcijo, ki jo sedež člana skupine za DDV iz druge države ali stalna poslovna enota tega člana v drugi državi opravi članu skupine za DDV v Sloveniji, se šteje, da je transakcija opravljena skupini za DDV, zato se račun izda skupini za DDV s podati iz poglavja 4.4. tega podrobnejšega opisa.

V obe evidenci se evidentirajo tudi druge listine o dobavah, ki so predmet DDV.

[bookmark: _Toc233188871]8. 2 Katere identifikacijske podatke kupca evidentira v evidenci obračunanega DDV in odbitka DDV davčni zavezanec, ki dobavlja skupini za DDV? (24. 6. 2026)

Če je račun izdan skupini za DDV, se v evidenco obračunanega DDV evidentira ta izdani račun, pod podatke o prejemniku dobave (kupcu) se navedejo podatki skupine za DDV (v polju P5 navede firmo/ime in priimek in sedež kupca, torej naziv in naslov skupine za DDV in ne naziva in naslova posameznega člana, v polju P6 kodo države članice kupca – SI, v polju P6DS mora izdajatelj računa navesti kupčevo identifikacijsko številko za DDV brez kode države, to je identifikacijsko številko skupine za DDV ter v polje P28 – Opombe, lahko navede tudi ime in naziv člana skupine za DDV ter njegovo davčno številko).

[bookmark: _Toc233188872]Enako velja v primeru prejema računa za opravljeno dobavo od skupine za DDV (pod podatke o dobavitelju se navedejo podatki o skupini za DDV) ter v opombah se lahko navedejo podatki posameznega člana skupine za DDV. 

[bookmark: _Toc233188873]8. 3 Ali se v primeru izvedbe vračila DDV v potniškem prometu izvede pobot, če eden od članov skupine za DDV izkazuje dolg? (24. 6. 2026)

Odgovor:
Če skupina za DDV izkazuje vračilo DDV na podlagi zahtevka za vračilo DDV v potniškem prometu, se določbe o pobotu, ki veljajo za predložene obračune DDV, ne uporabljajo. 


[bookmark: _Toc233188874]8. 4 Davčni zavezanec je zaradi prodaj blaga na daljavo, pred vstopom v skupino za DDV, pridobil identifikacijsko številko za DDV v drugi državi članici (Italija). Ali jo po vključitvi v skupino za DDV lahko še vedno uporablja? (24. 6. 2026)

Priključitev skupini za DDV je teritorialno omejena na subjekte ene države članice. Skupina za DDV se kot institut slovenskega davčnega prava, urejen v Zakonu o davku na dodano vrednost - ZDDV-1, obravnava kot en davčni zavezanec samo za namene DDV v Sloveniji.

Davčnemu zavezancu, ki se priključi skupini za DDV v Sloveniji, po uradni dolžnosti preneha veljati samostojna identifikacijska številka za DDV. Navedeno ne vpliva na identifikacijsko številko za DDV, ki jo ima davčni zavezanec v drugi državi članici. Ta številka se še naprej uporablja v skladu z zakonodajo te države članice. Član skupine za DDV lahko torej ohrani in uporablja svojo identifikacijsko številko za DDV v Italiji tudi po vstopu v skupino za DDV v Sloveniji. Član skupine za DDV bo v Italiji nastopal pod svojo italijansko identifikacijsko številko za DDV, v Sloveniji pa bo kot del skupine za DDV uporabljal identifikacijsko številko skupine za DDV.


[bookmark: _Toc233188875]8. 5 Kaj mora storiti davčni zavezanec, ki se vključi v skupino za DDV in uporablja unijsko ureditev VEM (OSS)? (24. 6. 2026)

Davčnega zavezanca, ki se vključi v skupino za DDV, se pred vključitvijo v skupino za DDV izključi iz te posebne ureditve. Če skupina za DDV opravlja transakcije, ki jih pokriva posebna unijska ureditev VEM, mora predstavnik skupine za DDV podati vlogo za vključitev skupine za DDV v posebno ureditev VEM. 

[bookmark: _Hlk233095813]

[bookmark: _Toc233188876]Priloga 1: Obrazec DDV-P2s za identifikacijo skupine za DDV ter dodelitve davčne številke in spremembe članov in predstavnika skupine za DDV

 

1. ZAHTEVEK za izdajo davčne številke skupini za DDV 



	
	
	
	
	
	
	
	


Davčni zavezanec: ________________________________ (naziv predstavnika skupine za DDV), davčna številka    


vlaga zahtevo za izdajo davčne številke skupini za DDV.





2. ZAHTEVEK za izdajo identifikacijske številke za namene DDV, vključitev/izključitev članov in zamenjava predstavnika

 
         izdaja identifikacijske številke za namene DDV
	S
	I
	
	
	
	
	
	
	
	


         priključitev/izključitev članov skupine za DDV z identifikacijsko številko za DDV 

         
        zamenjava predstavnika skupine za DDV z identifikacijsko številko za DDV 
	S
	I
	
	
	
	
	
	
	
	





I. Splošni podatki 

	01 
	Ime oziroma naziv skupine za DDV 
	 


 
	[bookmark: _Hlk198728024]02 
	Naslov skupine za DDV 
	 


 
	03 
	Šifra dejavnosti SKD skupine za DDV 
	 



	[bookmark: _Hlk192236932]04 
	Datum predvidenega začetka identifikacije za DDV skupine za DDV 
	 


 
	 
05 
	Telefonske številke  
Elektronski naslov 
	 

	
	
	

	
	
	 


 

	 
06 
	Številka računa pri banki ali hranilnici predstavnika skupine za DDV
	 

	
	
	 

	
	
	 



	 
07 
	Ime in priimek odgovorne osebe  predstavnika skupine za DDV
   
Davčna številka odgovorne osebe predstavnika skupine za DDV
	 

	
	
	 
	 
	 
	 
	 
	 
	 
	 
	 


  
	
08 
	Ime in priimek kontaktne osebe  predstavnika skupine za DDV
 
	 

	
	Davčna številka kontaktne osebe predstavnika skupine za DDV	 
 
	 
	 
	 
	 
	 
	 
	 
	 

	
	Telefonska številka kontaktne osebe predstavnika skupine za DDV
	 


 
II. Člani skupine za DDV – priključitev/izključitev

	[bookmark: _Hlk191640996] 
01 
	Ime/naziv
	 

	
	Naslov
	 

	[bookmark: _Hlk216258862]
	Davčna številka
	
	
	
	
	
	
	
	

	[bookmark: _Hlk191643922]
	Predstavnik skupine za DDV     Datum od ______________ Datum do _________________              


 
	
02 
	Ime/naziv
	 

	
	Naslov
	 

	
	Davčna številka
	
	
	
	
	
	
	
	

	
	Član skupine za DDV                 Datum od ______________ Datum do _________________              



	
03 
	Ime/naziv
	 

	
	Naslov
	 

	
	Davčna številka
	
	
	
	
	
	
	
	

	
	Član skupine za DDV                 Datum od ______________ Datum do _________________              


  

	
04 
	Ime/naziv
	 

	
	Naslov
	 

	
	Davčna številka
	
	
	
	
	
	
	
	

	
	Član skupine za DDV                 Datum od ______________ Datum do _________________              


 


	
05 
	Ime/naziv
	 

	
	Naslov
	 

	
	Davčna številka
	
	
	
	
	
	
	
	

	
	Član skupine za DDV                 Datum od ______________ Datum do _________________              


 
	
06 
	Ime/naziv
	 

	
	Naslov
	 

	
	Davčna številka
	
	
	
	
	
	
	
	

	
	Član skupine za DDV                 Datum od ______________ Datum do _________________              


 
	
07 
	Ime/naziv
	 

	
	Naslov
	 

	
	Davčna številka
	
	
	
	
	
	
	
	

	
	Član skupine za DDV                 Datum od ______________ Datum do _________________              


 
	
08 
	Ime/naziv
	 

	
	Naslov
	 

	
	Davčna številka
	
	
	
	
	
	
	
	

	
	Član skupine za DDV                 Datum od ______________ Datum do _________________              



	
09 
	Ime/naziv
	 

	
	Naslov
	 

	
	Davčna številka
	
	
	
	
	
	
	
	

	
	Član skupine za DDV                 Datum od ______________ Datum do _________________              


[bookmark: _Hlk216257412] 

	
10 
	Ime/naziv
	 

	
	Naslov
	 

	
	Davčna številka
	
	
	
	
	
	
	
	

	
	Član skupine za DDV                 Datum od ______________ Datum do _________________              









III. Nov predstavnik

	
11 
	Ime/naziv
	 

	
	Naslov
	 

	
	Davčna številka
	
	
	
	
	
	
	
	

	
	Predstavnik skupine za DDV     Datum od ______________ 




IV. Priloge
	[bookmark: _Hlk197611645]1 
	Soglasja članov 
	 
	 


 
	[bookmark: _Hlk191644491]2
	Dokazila o izpolnjevanju pogojev 
	 

	2.1
	Dokazila o deležu lastništva drugega davčnega zavezanca ali deležu glasovalnih pravic v drugem davčnem zavezancu
	 
	 

	2.2
	Pogodba ali druga dokazila, ki izkazujejo ustrezno opravljanje dejavnosti (medsebojno odvisnost ali dopolnjevanje ali če se v celoti ali delno opravljajo v korist drugih davčnih zavezancev)
	 
	 

	2.3
	Dokazila o organizacijski povezavi (isto upravljanje ali enotna strategija upravljanja) 
	 
	 

	2.4
	Potrdilo iz kazenskih evidenc, iz kateri je razvidno, da davčni zavezanec/ci, ki se pridružuje/jo skupini, ni/so pravnomočno obsojen/i zaradi storitve kaznivega dejanja v zvezi z DDV (kaznivega dejanja zoper gospodarstvo)
	
	


[bookmark: _Hlk192236808]


Potrjujem resničnost podatkov. 
 
V _____________, dne ___________ 
 
 	Podpis predstavnika skupine za DDV
                                                                 

























NAVODILO ZA IZPOLNJEVANJE OBRAZCA DDV-P2s   
   
To navodilo pojasnjuje, kako predstavnik skupine za DDV predloži zahtevek za izdajo identifikacijske številke za DDV in zahtevek za izdajo davčne številke. Pravna podlaga za to navodilo so Zakon o davku na dodano vrednost - ZDDV-1, Pravilnik o izvajanju Zakona o davku na dodano vrednost - Pravilnik, Zakon o davčnem postopku - ZDavP-2) in Zakon o finančni upravi - ZFU.   

Obrazec se predloži prek eDavkov kot lastni dokument (NF-LD), kjer se med tipom priloge izbere tip »Identifikacija/Prenehanje skupine za DDV«. Kadar se vlaga zahtevek za izdajo identifikacijske številke skupini za DDV, zahtevek predloži predstavnik prek svojega profila na eDavkih. Ko ima skupina za DDV že davčno številko in identifikacijsko številko za namene DDV, se zahtevek za vključitev/izključitev članov ter zamenjavo predstavnika vlaga pod davčno številko skupine za DDV, torej prek profila skupine za DDV na eDavkih.


Točka1  Zahtevek za izdajo davčne številke skupine za DDV
Pod točko 1 predstavnik skupine za DDV navede svoj naziv in svojo davčno številko. 

Kadar se obrazec DDV-P2s oddaja zaradi vključitve/izključitve članov ali zamenja predstavnika, se ta točka ne izpolnjuje.

Točka 2  Zahtevek za izdajo identifikacijske številke za namene DDV, vključitev/izključitev članov in zamenjava predstavnika
Označi se, za kateri namen se vlaga obrazec DDV-P2s, tj. za izdajo identifikacijske številke za namene DDV skupini za DDV, za priključitev/izključitev članov ali zaradi zamenjave predstavnika. V primeru priključitve/izključitev članov ali zamenjave predstavnika se v polje identifikacijska  številka za DDV vpiše identifikacijska številka skupine za DDV.

  
Razdelek I. Splošni podatki   
Ta razdelek je namenjen splošnim podatkom skupine za DDV.    
   
Polje [01] ime oziroma naziv, polje [02] naslov skupine za DDV, polje [03] šifra dejavnosti skupine za DDV ter polje [06] številka računa pri banki ali hranilnici za skupino za DDV se določijo po imenu oziroma nazivu, naslovu, šifri dejavnosti in številki računa pri banki ali hranilnici predstavnika skupine za DDV. Ime oziroma naziv skupine se določi tako, da se imenu oziroma nazivu predstavnika skupine za DDV, brez oznake pravnoorganizacijske oblike, doda oznaka »-skupina za DDV«. Predstavnik skupine za DDV v polje [04] navede tudi datum predvidenega začetka identifikacije za DDV skupine za DDV (ta podatek je zgolj informativne narave).
   
V polje [05] se vpiše telefonske številke in elektronski naslov, na katerih je dosegljiv predstavnik skupine za DDV.   

V polje [07] se vpiše ime in priimek ter davčna številka odgovorne osebe predstavnika za DDV. Če je predstavnik skupine za DDV fizična oseba, se teh podatkov ne vpisuje.   
   
V polje [08] se vpišejo podatki o kontaktni osebi skupine za DDV (ime in priimek, davčna številka in telefonska številka). Kontaktna oseba je lahko fizična oseba, na katero se lahko davčni organ obrne v primeru dodatnih informacij.   
  
   
Razdelek II. Člani skupine za DDV – priključitev/izključitev
Navede se ime oziroma naziv, naslov, davčno številko in datum vstopa predstavnika ter posameznih članov skupine za DDV.

Kadar se obrazec vlaga za izstop posameznega člana, se datum izstopa člana iz skupine za DDV vpiše v polje »datum do«.

V primeru vključitve člana je treba med drugim priložiti tudi soglasja obstoječih članov skupine za DDV, v primeru izključitve člana se priloži samo soglasje člana, ki se izključuje iz skupine za DDV (v razdelku IV. Priloge se označi polje Soglasja članov). 
   
Razdelek III. Nov predstavnik   
V tem razdelku je treba izpolniti ustrezna polja samo v primeru, če je vloga vložena zaradi zamenjave predstavnika, v nasprotnem primeru ostane ta razdelek prazen.

V primeru zamenjave predstavnika je treba med drugim priložiti tudi soglasja obstoječih članov skupine za DDV (v razdelku IV. Priloge se označi polje Soglasja članov).


Razdelek IV. Priloge
Obrazcu DDV-P2s se priloži naslednja dokazila:
· dokazilo o deležu lastništva drugega davčnega zavezanca, če to ni razvidno iz uradnih evidenc, ali dokazilo o deležu glasovalnih pravic v drugem davčnem zavezancu, če to ni razvidno iz uradnih evidenc (npr. pogodba o lastništvu ali delniških deležih, statut ali družbena pogodba za dokazovanje glasovalnih pravic, ipd.);
· [bookmark: _Hlk216848713]pogodbe ali druga dokazila, ki izkazujejo ustrezno opravljanje dejavnosti za izpolnjevanje pogoja gospodarske povezave (npr. pogodba o sodelovanju ali storitvah med člani, interni akt, ki prikazuje medsebojno dopolnjevanje dejavnosti, ipd);
· enotno strategijo upravljanja ali dokazilo, iz katerega so razvidni člani upravnih organov davčnih zavezancev, če to ni razvidno iz javnih evidenc (npr. organigram, interni akt o enotni strategiji upravljanja, ipd.);
· potrdilo iz kazenskih evidenc za vsakega posameznega člana, iz katerih je razvidno, da davčni zavezanec ni pravnomočno obsojen zaradi storitve kaznivega dejanja v zvezi z DDV (kaznivega dejanja zoper gospodarstvo).
   
Na obrazcu se označi, katere priloge so priložene vlogi.

